da en da id da en da da kk da ceb da da da da da da sv da da da vi de en da da da da da da da da da da en fr fr es da da da en de da sv en da da en en en en en en en en en en en en en sv fr pl pam da da war da da da da da da da da da da en en en da da da da nn nn
Det enkle liv garneret med second-hand, kreativitet og vitaminer på glas og frost
Mums fra mit køkken - Trylledej
Så har børnebørnene lavet fine gaver til far´s runde fødselsdag. Dette skønne par fik jeg - efter hårde forhandlinger - overtalt børnene til IKKE at male. De er da så søde i dej-farve.
Her er til en lille portion -
du får også lige opskriften, så der er til flere børn:
1 hel pakke fint salt
1 kg. mel (eller så dejen bliver blank og smidig)
Husk endelig - dejen må IKKE spises!!!
Bages ved over-/undervarme ved 150 grader i 2 timer(måske lidt længere, det afhænger af tykkelsen). Det skal være hårdt, inden det tages ud af ovnen. Jeg har pladen på anden nedeste rille, for at det ikke skal blive for mørkt. Selvom der ikke er gær i, hæver det lidt - men det gør kun figurerne sjovere.
Efter afkøling kan males med akrylmaling. Tilsidst bindes snor i (så husk at lave huller - vi har brugt et sugerør). Skal det hænge på væggen, kan der isættes en lille ståltråd øverst, som bages med i ovnen (køb endelig ikke bindetråd belagt med plastik).
Lige en reminder: Selv om trylledejen er bagt, kan den ikke tåle nogen form for fugt, så når de gemmes væk eller pakkes til gave, så hold dem endelig indendøre, og pak ikke i plastik (kondens) men hellere i en æske buffet op med papir fra køkkenrullen.
Har du fået lavet for meget trylledej, pakkes det i husholdningsfilm - derefter i frysepose, og kan nu holde sig en lille uge på køl. Tages ud i god tid før det skal bruges igen, da det bliver hårdt af at ligge på køl.
Mine børnebørn på 6 og 8 år har selv lavet disse ting - næsten uden hjælp. Jeg har blot vist dem mulighederne, og så har de ellers selv arbejdet med dejen.
Jeg bruger en gammel voksdug til spisebordet, når der males, og ellers sviner trylledejen slet ikke.
Her er dagens produktion, gaver i lange baner - og børn i næsten alle aldre (også dem på 60+) kan deltage.
Vi har brugt gamle bageforme til formning af figurer. Kringlerne er lavet ved pølseteknik. Skæg og hår er lavet ved at presse dejen gennem en hvidløgspresse. Ligeså halen på grisen.